**Årsberetting fra aktivitetskomiteen 2018**

Aktivitetskomiteen i året 2018 har bestått av Ingrid Skjærvold, Marte Finseraas, Trine Helbostad og Inga Zahl som leder.

Aktivitetskomiteen har igjennom året arrangert to rekruteringshelger for barn og unge, samt to dagsturer for alle i alle aldre.

Det ble i år bestemt at det skulle settes av midler for å kunne arrangere et tilbud for barn og unge i regi av Gloi. Dette ble utført i form av rerutteringshelger, hvor det ble aktiviteter, ridning og bespisning i felleskap, med fokus på trivsel og hest.

Første helg var 16-17 juni, å ble holdt på Gjervan i Trondheim, hos Ingjald Åm. Det ble ei helg med stor suksess. Instruktør denne helga var Hallvard Kjøllmoen Steien, kjent fra Kvistli og islandshestaktiviteter der.

Det tok ikke lang tid fra påmelding startet, til alle plassene var fulle, og venteliste ble skrevet. Dermed fikk 13 spente barn og unge ei minnerik helg, med variert aktivitet sammen med gjevnaldrende, og hesteinteresserte unge. Dette innenfor trygge rammer med foreldre og hjelpere.

For å spre aktivitet ut i Gloi- land, så ble den andre helgen arrangert 18-19. august, på Verdal, hos Anne Martine Eggen. Instruktør denne helga var Pernille Pettersen, medlem og B- instruktør i Gloi.

Også denne helga ble det rift om plassene, og det endte til slutt opp med 18 barn og unge, repressentert fra store deler av Trøndelagsfylkene.

Det er veldig artig og se at så mange unge er interissert i å være med på aktiviteter som omhandler islandshesten. Det lover godt for videre aktivitet i foreningen.

Da det har vært lav respons på flerdagsturer di siste årene, så ble det bestemt i år å kun arrangere dagsturer i regi av Gloi.

Det ble da arangert en tur nord i trøndelag, og en mer midt i trøndelag.

den første turen gikk i starten av august, via den gamle kongeveg med start fra Ådalsvolden i Verdal, og inn til Svenskegrensa. Der var det 12 ekvipasjer som stilte med godt humør og matpakke.

ca. en måned etter første tur, ble den andre turen avholdt. Den tok utgangspunkt fra Kyllobakkan i Hegra, og gikk inn til ei seter i området. Det var 7 blidspente, ekvipasjer som var med på denne turen.

Takk for ett innholdsrikt år, med godt gjennomførte aktiviteter og godt oppmøte av både medlemmer og mulige nye medlemmer, vi ser fram til ett nytt år med flere aktiviteter sammen med trivelige folk og hester.

*På vegne av aktivitetskomiteen*

*Inga Zahl*